Eelmistel mängudel mängijana käinud Usin ei kahetse tehtud otsust. Kogemusi saab siit kuhjaga. Seda enam et mängudel mõistavad õigust muuhulgas ka maailmas kõrgeima kategooriaga kohtunikud. Lisaks Usinale on siin veel kolm teist alaliidu mängude kaudu kutsutud Eesti kohtunikku, kes kõik on Usina sõnul temast paremad. "Kuna teised eestlased on nii kõvad, siis arvati, et mina olen ka, ja pandi mind kohe poolfinaali tööle," naerab Usin, kes  siiski hätta ei jäänud.  Usin ütleb, et siiani on kõik laabunud kenasti ja keegi talle valesti määratud punktide pärast kallale pole tulnud. Siiski tuleb ette juhtumeid, kus otsustamine on keeruline.